google/wiki40b huggingface dataset:
Aristarkhos

Liv og virke

Det lille en vet om Aristarkhos stammer fra Arkimedes' Sandregningen. Arkimedes nevner at Aristarkhos studerte under Straton, sannsynligvis mens Straton var i Alexandria som privatlærer for den senere kong Ptolemaios II Filadelfos. 
Straton var en av de mest konsekvente empirikerne blant peripateerne og også eleven Aristarkhos var mer å regne som en spesialisert naturvitenskapsmann enn en klassisk filosof.
Aristarkhos slo fast at ved halvmåne danner jorden, solen og månen en rettvinklet trekant, noe som gjorde det mulig for ham å beregne solens og månens størrelser ved hjelp av trigonometriske metoder og å utvikle teoriene videre. Siden han ikke observerte parallaksefeil under observasjon av fiksstjernene, postulerte han at de måtte være uendelig langt borte.
I Aristarkhos' eneste bevarte skrift, Om solens og månens størrelser og avstander, tar han utgangspunkt i det det geosentriske verdensbildet, men flere senere filosofer siterer Aristarkhos på at han i et annet skrift la fram en hypotese om den heliosentriske modellen. 
Eksempelvis skriver Arkimedes i Sandregningen at Aristarkhos hadde forfattet et skrift der han skriver at den vanlige oppfatningen blant samtidens astronomer var at universet er en sfære med jorda i sentrum, og av en utstrekning som ikke var større enn at sfærens radius tilsvarer avstanden mellom solas og jordas sentrum. Til forskjell fra sin tids konsensus la Aristarkhos fram en tese om at fiksstjernene og sola er ubevegelige, men at jorda beveger seg i en krets med sola som midtpunkt. Sfæren som Aristarkhos mener fiksstjernene er festet til har sola som midtpunkt, og størrelsen på universet hevder han er slik at jorda beveger seg inne i fiksstjernenes sfære med en omkrets som ikke er større enn at avstanden mellom jordas bane og fiksstjernenes sfære tilsvarer avstanden mellom sfæren og sfærens midtpunkt.

Ettermæle

Både Straton og Aristarkhos manglet tilstrekkelig autoritet til at ideene deres fikk gjennomslag, og bortsett fra Selevkos som rundt 150 f.Kr. forsøkte å fremme Aristarkhos' heliosentriske modell, lå heliosentrismen død i rundt 1 800 år inntil Kopernikus' i 1543 publiserte De revolutionibus orbium coelestium («Om himmellegemenes bevegelse»).
Et krater på Månen og asteroide nr 3999 har fått navn etter Aristarkhos, og Samos internasjonale lufthavn går under navnet Aristarkhos lufthavn.
Haiku

Haiku er en tradisjonell japansk poesiform. Et haikudikt består av 17 mora, en fonetisk betegnelse som vagt tilsvarer stavelser. Første linje har 5 mora, andre linje har 7 mora, og tredje linje har 5 mora.  
Tradisjonelle haiku er ofte knyttet til naturen, og skal inneholde et kigo, som er det ordet i haiku som setter diktet inn i en spesiell årstid. Et haikudikt skal foregå i nåtid, og det skrives ikke på rim. Japanske haiku skrives på én linje, mens vestlige haiku som regel skrives over tre linjer.  
Haiku fortsetter å være en meget populær diktform i Japan. Formen har også inspirert mange europeiske og amerikanske diktere opp gjennom litteraturhistorien, for eksempel Ezra Pound og den amerikanske beat-generasjonen, samt noen norske poeter.

Historie

Haiku er utviklet ut av en eldre diktform, waka, en diktform på 5 linjer med 31 mora, fordelt etter mønsteret 5-7-5-7-7. Betegnelsen haikai ble først brukt om et humoristisk waka, og senere om de tre første linjene i en humoristisk waka. 
De første diktene på den tradisjonelle formen var ofte en hokku, et åpningsvers til et lengre dikt som ble kalt haikai. Først på 1890-tallet ble det vanlige med frittstående dikt med samme form som hokku, og disse ble kalt haiku. I dag brukes betegnelsene haiku og haikai om hverandre.
Nortrade

Nortrade er Norges offisielle handelsportal, etablert i 1996 av det Norske Eksportrådet som en av de første offisielle handelsportalene i verden.

Bakgrunn

På grunn av den enorme mengden informasjon som finnes i markedet, var det et økende behov for å strukturere og samle inn dette for internasjonale beslutningstakere. Nortrade ble etablert derfor for å generere internasjonale forespørsler til norsk eksportnæring på en enkel og oversiktlig måte. Gjennom årene har Nortrade utviklet seg til å både omfatte import og eksport samt profilering av næringsregioner i Norge. I dag bruker Innovasjon Norge og norske ambassader Nortrade til å markedsføre norske bedrifter i hele verden.
Nortrade inneholder i dag en komplett oversikt over norske eksportører samt en formidlingsfunksjon som gjør at internasjonale kjøpere kan komme i direkte kontakt med norske leverandører. Nortrade er også hoveddistribusjonskanal for publikasjonsserien Norway Exports.
Peter Hommelhoff

Utdannelse og karrière

Efter Abitur (artium) i Hamburg studerte Hommelhoff jus ved Freie Universität Berlin, Universität Tübingen og Albert-Ludwigs-Universität Freiburg. Efter den første (1968) og annen (1971) juridiske statseksamen var han virksom som advokat i Freiburg. I 1973 tok han doktorgraden i Freiburg, og ble året efter vitenskapelig assistent hos Marcus Lutter ved Ruhr-Universität Bochum. Her habiliterte han seg med et arbeide om konsernledelsesplikter.
Hommelhoff var først professor ved Universität Bielefeld. I 1990 fikk han en lærestol ved Heidelberg-universitetet, og ble i 2001 valgt til rektor.
Han er talsmann for universitetene og visepresident i den nasjonale universitets- og høyskolerektorkonferansen. Han mottok Max-Planck-forskningsprisen for internasjonalt samarbeide i 1997, og ble i 2002 utnevnt til æresdoktor ved Det jagellonske universitet i Kraków og i 2005 ved universitetet i Montpellier. I desember 2005 mottok han også Leo Baeck-prisen fra Zentralrat der Juden in Deutschland.
Han er gift og har to barn. Hommelhoff er medlem av det liberale partiet FDP.
Hommelhoff har skrevet en rekke bøker, artikler og kommentarer innenfor selskapsrett o.a.
Raumnes

Raumnes er ei lokalavis for Nes i Akershus. Den gis ut tirsdag, torsdag og lørdag.
Etter at man sluttet å trykke i eget trykkeri kommer avisen også i farger.
Ansvarlig redaktør er Terje Smith. Redaksjonen har sine lokaler på Årnes.
Get Down (sang)

«Get Down» er en sang med melodi og tekst av Gilbert O'Sullivan fra hans album I'm A Singer Not a Fighter.
Den ble også utgitt på singlen MAM 96 i 1973. Produsent var Gordon Mills. Musikalsk leder var Laurie Holloway.

Norsk versjon

Arve Sigvaldsen har skrevet en norsk tekst. På norsk bærer den tittelen «Forsvinn». Kenny Solem & The Howards har spilt inn sangen. Den ble utgitt på singlen Talent TS 006 i 1973.

Media

Den ble brukt på slutten av kapittel 34 i den japanske animeserien Maison Ikkoku.
Lyrikkåret 1420

Dødsfall

...
Dani Carvajal

Landslaget

Han ble tatt ut i Spanias tropp til VM i fotball 2018 i Russland.
Jazzgossen

«Jazzgossen» er en svensk revykuplett fra 1922 med tekst av Karl Gerhard til den danska melodien «En lille rystedans» av Edvard Brink. Den danske originalteksten ble skrevet av Alfred Kjærulf.
Sangen ble skrevet til revyen Ställ er i kön på Folkan i 1922, hvor den ble fremført av forfatteren selv sammen med Eric Abrahamsson, Carl-Gunnar Wingård og Eric Gustafson, alle iført storrutete frakker med belte.
Den første plateinnspillingen ble gjort samme år for Skandinaviska grammophon og Karl Gerhard gjorde også en innspilling i 1954. Fira år senere, i 1958, fremførte han sangen på nytt i Hasse Ekmans film med samme navn, da med Gunnar Lindkvist, Mille Schmidt og Alf Östlund som kor. Teksten driver med en effeminert type av moteriktige och sysselløse unge menn, samtidig som den gjorde at begrepet "jazz" dette året fikk sitt virkelig gjennombrudd som moteord i det svenske språket.
Lille Gerhard har spilt inn sangen på EP-platen Swe-Disc SWEP 106. Den ble utgitt i 1963. Magnus Uggla har spilt inn sangen. Den ble utgitt på albumet Va ska man ta livet av sig för när man ändå inte får höra snacket efteråt (1977)  og Ett bedårande barn av sin tid (2006).
Brinks melodi var fremgangsrik ikke bare i Danmark og Sverige, men ble populær under forskjellige titler også i andre land, slik som Tyskland («Im Hotel zur Grünen Wiese»), Belgia («Alle dagen bruine Bonen»), Storbritannia («From Top to Toe») og Sovjetunionen.
Absolutt musikk

Absolutt musikk er et begrep innen musikkteorien og musikkvitenskapen som ofte brukes for å betegne instrumentalmusikk som ikke er ment å illustrere en fortelling, handling eller sinnsstemning, dvs. motsatt av programmusikk.
Absolutt musikk kan også brukes om musikk befridd fra utenommusikalske assosiasjoner. Begrepet omhandler altså forholdet mellom musikkens form og innhold.
Innerstaden

Avgrensning

Innerstaden avgrenses hovedsakelig av vann, nemlig Brunnsviken og Ålkistan (grense mot Solna), Lilla Värtan (grense mot Danderyd og Lidingö) Saltsjön (grense mot Nacka), Årstaviken, Liljeholmsviken og Essingesundet (grense mot Söderort), Essingefjärden og Tranebergssund (grense mot Västerort), samt Ulvsundasjön og Karlbergskanalen (grense mot Solna). Mot Solna har Innerstaden landgrense, som følger kommunegrensen. Siden Innerstaden defineres av de menighetene som inngår i bydelen, hører også bydelen Södra Hammarbyhamnen (med Danviksklippan og Hammarby Sjöstad til Innerstaden, selv om dette ligger utenfor Hammarbyleden.
Skytekonkurranser med fabrikk- og tjenestevåpen

Skytekonkurranser med  fabrikk- og tjenestevåpen er konkurransegrener og klasser innenfor ulike grener av skytesport hvor tillatte skytevåpen må typegodkjennes og modifikasjoner i svært liten grad er tillatt. Navnet refererer dermed til utstyrsbegrensningene og ikke selve skyteprogrammet i seg selv, og man kan finne fabrikk-klasser innenfor flere disipliner.
Tradisjonelt har navn som armégevær og armépistol vær brukt (engelsk: Service Rifle, Service Pistol) som stammer fra at tillatt ustyr for disse disiplinene tradisjonelt var basert på et eller flere lands forsvar sine utleverte standardvåpen og sivile varianter av disse, mens navn som «fabrikk» (engelsk: Production, Factory, Stock) ofte blir brukt på klasser i mer moderne disipliner med lignende restriksjoner på utstyr. Våpentypene som er tillatt er ofte robuste, allsidige og rimelige sammenlignet med spesielt konkurranseutstyr som brukes innen samme disiplin.

Historie

Den moderne utgaven av ISSF 300 m standardrifle har røtter tilbake til det 19. århundre som en konkurranse med armégevær, og i de tidlige mesterskapene stilte faktisk vertslandet med modeller av sitt forsvars armeégevær. I dagens konkurranseform som ble opprettet i 1947 er det imidlertid tillatt med spesialtilpassede våpen, og standardrifle konkurransen er dermed ikke lenger en tjenestevåpen-konkurranse. Skytedisipliner som krever typegodkjent utstyr fortsetter imidlertid å nyte stor popularitet i flere nasjonale og internasjonale disipliner på grunn av enkle utstyrsregler som gir alle utøverne et relativt likt utgangspunkt. Et eksempel er rifleskyting i Det frivillige Skyttervesen (DFS) hvor man stort sett bare kan delta med typegodkjente rifler, samt skyting etter lignende regler hos søskenforbundene i Sverige og Danmark, og lignende disipliner i USA og Storbritannia.
Gråkallbakken

Gråkallbakken er navnet på flere hoppbakker i fjellet Gråkallen (552 moh) i Bymarka i Trondheim. Bakkene ligger i den sørvestlige skråningen mellom Skistua og Vintervatnet. Gråkallbakken ble opparbeidet mot slutten av 1800-tallet og var vertskap for Gråkallrennet. I dag går Gråkallbakken under navnet Gråkallen Skisenter.

Historie

Den første Gråkallbakken var en naturlig hoppbakke uten stillas (overrenn), hvor det første Gråkallrennet ble arrangert av Trondhjems Skiklub i 1899. Hovedlandsrennet ble lagt til Gråkallbakken i 1912, 1916, 1921, 1925, igjen i 1930 med kronprins Olav til stede og i 1932. Med tiden ble det bygget en 60-metersbakke i Gråkallen, og siden en helt ny bakke lenger vest i retning Vintervatnet med en lengde på 147 meter. Den sistnevnte bakken er i dag nedlagt etter at bruken av den opphørte på 1960-tallet.
I senere tid har det blitt etablert en bakke for fristilshopping, skiheis samt en kulekjøringsbakke som er 210 meter lang. I dag har hoppbakken et kritisk punkt på 73,5 meter og er en del av Gråkallen Skisenter.
Fransk mesterskap i hinderløp 1896

Fransk mesterskap i hinderløp 1896 ble arrangert 19. april 1896, i Croix-Catelan i Paris. Dette var det niende franske mesterskapet i hinderløp som ble arrangert.  
Løypa var 4000 meter lang og hadde 16 hinder.
Subjekt (grammatikk)

Subjekt er en grammatisk funksjon på linje med verbal, objekt, predikat og adverbial.
Pisspreik

Pisspreik er et musikkalbum med Fremmed Rase, utgitt i 2003. Dette er gruppas debutalbum.
Johan Caspar de Cicignon

Bakgrunn

Cicignon hørte til en fransk adelig slekt som eide gods i Lorraine og Luxembourg.

Offiser

I 1657 ble han dansk offiser. I 1660-årene ble han utnevnt til kommandant ved Bergenhus festning.
Senere kom han over i stridende tjeneste. Etter slaget ved Lund i Sverige i desember 1676 måtte han tåle kritikk for svak taktisk ledelse, og ble etter eget ønske stasjonert i Fredrikstad. Her gikk han med iver og dyktighet inn for å utvikle befestningene, og skaffet seg etter hvert ry som ingeniør og byplanlegger.
I 1681 ble Cicignon sendt til Trondheim for å lede gjenoppbyggingen av byen etter bybrannen. Han utarbeidet da den byplanen som Midtbyen i Trondheim fortsatt er regulert etter, og som regnes som det fremste eksemplet på en barokk byplan i Norge. Cicignon planla også Kristiansten festning, og han la ned grunnsteinen til denne i 1682. Samme år ble også Kongsvinger anlagt etter en plan av Cicignon. Cicignon har også fått en plass oppkalt etter seg i Trondheim, Cicignons plass, beliggende mellom Krambugata og Søndre gate.
Sine senere år levde Cicignon etter eget ønske i Fredrikstad. Her gjorde han det godt i eiendomsspekulasjon, og endte sine dager i stor velstand. For sin innsats for Fredrikstad har han også fått en bydel oppkalt etter seg. Han tegnet også inn sitt monogram på en høyde i Fredrikstad-marka, et sted mellom Oredalen og Bjørndalen. Han ble sannsynligvis begravet i det som i dag er Glemmen gamle kirke i Fredrikstad.
Jens Zetlitz

Bakgrunn, studietid

Jens Zetlitz' foreldre var regimentsfeltskjær Sigismundus Zetlitz (1725–62) og Mette Christine Magnus (1735–72). Han far døde tidlig, og da også stefaren døde rett etter å fått han inn på Bergen katedralskole ble han veiledet av Nordahl Brun som også ble hans økonomiske støtte.     
På slutten av 1700-tallet flyttet han til København for å studere teologi. Han var der i to perioder. Zetlitz var en av de mest utpregede norske patrioter, hvilket ikke minst skyldtes hans vennskap med Johan Nordahl Brun. Han sluttet seg imidlertid aldri til eneveldets politiske motstandere eller viste noen fiendtlig stemning mot den danske konge og regjeringen.
Da han var i København for annen gang, forsøkte han sammen med Jonas Rein og noen andre norske studenter å gjenopplive Det Norske Selskabs tradisjoner. Selv ble han særlig kjent for sine selskapssanger og drikkeviser.
Yueqin

Yueqin (kinesisk: 月琴, pinyin: yuèqín, Wade-Giles: Yüeh-ch'in), også kalt månegitar, månesitar, gekkin eller laqin, er et tradisjonelt kinesisk strengeinstrument. Den er en lutt med rund og hul resonansekasse av en form som har gitt den tilnavnet månegitar. Den har kort hals og fire strenger i par på to (hvert par er stemt likt). 
Det hender også at en yueqin er utformet oktagonalt
Legenden vil at instrumentet ble til i Kina under Qin-dynastiet.  Det er et viktig instrument for beijingoperaens orkester, og overtar ofte melodistemmen fra strykeinstrumentene. 
Et lignende japansk instrument ved navn gekkin var tidligere mye i bruk i Japan. Et annet svært likt instrument, kalt đàn đoản eller đàn tứ, brukes av og til i Vietnam.
Umbrisk

Umbrisk er et utdødd italisk språk som tidligere ble snakket av umbriere i antikkens italienske region Umbria. Språket er nært beslektet med oskisk i Campania.
Umbrisk er kjent fra omtrent 30 inskripsjoner datert fra 600-tallet og fram til 100-tallet f.Kr. Den lengste som er bevart er Iguvine-tavlene som består av syv bronseplater med notater om religiøse seremonier og vedtekter for prester.

Alfabet

Det umbriske alfabet, som andre gammelitaliske alfabeter, ble avledet fra det etruskiske alfabet, og ble skrevet fra høyre til venstre. Umbrisk ble også skrevet på det latinske alfabet.
Strandabyggð

Strandabyggð er en kommune nordvest på Island i regionen Vestfirðir. Kommunen oppsto etter at Hólmavíkurhreppur og Broddaneshreppur ble slått sammen den 10. juni 2006 (etter avstemning i april samme år). Det ble samtidig avholdt et valg for å finne navn til den nye kommunen, hvor det var tre alternativer: Strandahreppur, Strandabyggð og Sveitarfélagið Strandir.
Per 2009 hadde kommunen en befolkning på 506 personer og en befolkningstetthet på 0,26 per kvadratkilometer. Kommunens areal er på 1 906 km². Kommunen ligger under Norðvesturkjördæmi valgkrets, og har kommunenummer 4911. Hólmavík er kommunehovedstaden, med ca. 380 innbyggere. Ásdís Leifsdóttir er borgermester i kommunen.
Sphinx merops

Utseende

En stor (vingespenn 103 – 122 mm) og kraftig svermer, brunspraglete. Kroppen er spoleformet, hodet ganske stort og bredt, antennene rundt 1/3 så lange som forvingene. Brystet er lysbrunt med en mørkere, A-formet tegning. Forvingene er brune med svarte tegninger, bakvingene svarte med to uregelmessige, lyse tverrbånd. Bakkroppen har en smal, lysbrun midtstripe, på sidene er den tverrstripet i svart og gråhvitt. Larven kan være grønn eller lillabrun. Den har en "knudrete" hud og i de siste larvestadiene har bden en markert, spiss utvekst på det fremste leddet og to svarte øyeflekker. Hornet på bakkroppen er ganske kort. Puppen har en sugesnabel-slire som er delvis fri: den går i en bue utover men den ytterste delen er festet til brystet.

Levevis

Larven lever på planten Lantana camara, trolig også på andre arter i familien Verbenaceae.

Utbredelse

Arten finnes i Mellom-Amerika, fra Costa Rica i sør til Mexico i nord.
Sørfjorden (Hasvik)

Sørfjorden (nordsamisk: Meahkovuotna) er en fjord på Stjernøya i Hasvik kommune i Finnmark. Fjorden er 4,5kilometer. Den har innløp mellom Roren i vest og Nordnes i øst, og går i sørøstlig retning til Nerdalen i fjordbotnen. Sørfjorden er den vestligste av en rekke fjorder på Stjernøya.
Det ligger flere isolerte bosetninger langs fjorden.
Moksa

Geografi

Moksavassdraget, som er 26,4 km langt, har utspring i Akksjøen ca 958 moh. i Øyer 7,5 km sør for Høgtinden i Goppollfjellet. Den første delen av elven kalles Akksjøbekken og renner først mot nord og flyter gjennom innsjøen Djupen (917 moh.) der den dreier mot vest. Fra Djupen heter elven Grunnesåa og svinger sørover før den løper sammen med Bretta som kommer fra Brettdalsvatnet i sørøst (ca 910 moh.). Selve Moksa er 12,9 km og begynner der Bretta møter Vålsjøbekken fra nord (847 moh.) med utspring i Vålsjøen (873 moh.).

Kraftverk

Vassdraget har 4 regulerte magasin; Goppollen (det øverste regulerte vatnet), Djupen, Grunnvatnet og Våsjøen som tilsammen rommer 15 % av nedbørfeltets årlige avrenning på 55 mill. m³. Fra Goppollen renner vannet ned i Grunnvatnet, som også mottar vannet fra Djupen. Innsjøen Grunnvatnet drenerer til elva Moksa, ca. 5 km lengre nede får Moksa tilført vannet fra Våsjøen og ca. 2 km ovenfor utløpet i Lågen ligger inntaksdammen til Kraftstasjonen Moksa 1. Derfra føres driftsvannet i rør 1300 m ned til kraftstasjonen hvor det igjen føres ut i Moksa. Tidligere gikk vannet fra Moksa 1 direkte inn i inntaket til kraftstasjonen Moksa 0, som nå er nedlagt. Hele gamle Moksa kraftverk ble nedlagt og erstattet av et nytt i 1989.
Det nye kraftverket får et inntaksmagasin ca. 2 km ovenfor det eksisterende, med en reguleringshøyde på 4 m. Driftsvannet vil bli ført ut i Moksa ved Stav, som tilfellet er i dag.

Flommer

Elven gjorde store materielle skader da den skiftet løp under flommen i 1995 (se Norges flomhistorie og Vesleofsen). Den nederste delen av løpet er nå støpt i betong for å hindre tilsvarende skader. Deler av området som ble ødelagt av flommen, er i dag gjort om til Moksa Kunstpark.
Prosopocoilus (Cyclotropus) occipitalis

Utseende

En middelsstor (hannene 23-55 millimeter), noe bred, brungul til rødbrun hjortebille, hodet og pronotum ofte noe mørkere, hodet enkelte ganger svart. Hannen har lange, krumme kjever (mandibler), hos store hanner har disse en tann ved roten og en bred, to-spisset tann nær spissen. Mindre hanner har gjerne enkelt sagtakkede kjever. Hodet er litt lengre enn bredt, pannen med et par korte, mørke, opphøyde skråkjøler. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke, scutellum og sømmen er mørkere. Beina er for det meste rødlige. Hunnen er mye mindre enn hannen, blankere, uten forstørrede kjever, kroppsformen bredere, hodet tett og kraftig punktert. Den har gjerne tre svarte flekker på pronotum, der den midterste er stor og rombeformet, og svarte flekker over antennefestene. Dette er en formrik art, men den går vanligvis greit å kjenne igjen på den lyse fargen.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er vidt utbredt i Sørøst-Asia,
Französischer Dom

Französischer Dom (den franske domen) i Berlin ligger på Gendarmenmarkt. Den består av Französische Friedrichstadtkirche, som ble bygget mellom 1701 og 1705 for franske reformerte trosflyktninger, såkalte hugenotter, samt av et tårn bygget i 1785. De franske flyktningene utgjorde en vesentlig del av Berlins innbyggertall fra slutten av 1600-tallet.
Strengt tatt betegner Französischer Dom egentlig kun tårnet, som ikke har noen geistlig funksjon, og kirken er ingen domkirke. Betegnelsen kommer derimot av det franske ordet dome, «kuppel». Det samme forhold gjelder Deutscher Dom som også står på Gendarmenmarkt. Den prøyssiske konge Fredrik den store lot bygge to omtrent identiske tårn i 1785 ved begge kirkene etter forbilde av Piazza del Popolo i Roma. Tårnenes eneste funksjon var å gi plassen en praktfull utforming.
Den franske kirken benyttes som kirke av to menigheter, og siden 2000 også av Evangelische Akademie Berlin-Brandenburg for arrangementer. I tårnet er det et hugenottmuseum.
Ganddal Idrettslag

Fotball

A-laget i fotball har spilt i 4. divisjon helt siden klubben rykket ned fra 3. divisjon i 2008.
I 2011 valgte klubben å trekke laget sitt, grunnet for få spillere. Klubben har derfor ikke muligheten til å stille seniorlag før i 2012, da eventuelt i 7. divisjon.
Michel Le Tellier

Bakgrunn

Le Tellier, som var bondesønn, ble sendt til jesuittenes kollegium i Caen. Han gikk i 1661 selv inn i jesuittordenen. Jsn ble presteviet i 1674, fikk avlegge det fjerde ordensløfte 2. februar 1677 i Rennes.

Karriere

Han ble etterhvert lærer ved kollegiet Louis-le-grand i Paris og kastet seg med stort engasjement inn i de teologiske stridighetene på den tid. Han utgav med anledning derav flere heftige skrifter, i særdeleshet mot jansenistene, som Histoire des cinq propositions de Jansénius (1699) og Le pére Quesnel séditieux et hérétique (1705). 
Etter père Lachaises død (1709) ble Le Tellier provinsial i sin orden, og kong Ludvig XIVs skriftefar. Han utnyttet sin stilling ved hoffet til å anspore kongen til kamp mot jansenismen, som skulle ende med stengingen av deres kloster og høyborg, Port Royal des Champs. I utsendte pave  Clemens XI etter påytykk fra Ludvig XIV en bulle rettet mot jansenismen, Unigenitus. 
Le Tellier utarbeidet sammen med Dominique Bouhours og Pierre Besnier en oversettelse av Det nye testamente til fransk, på grunnlag av Vulgata. Den kom ut i 1686 i Paris med tettelen Le Nouveau Testament de Nostre Seigneur Jesus-Christ.  
Etter kong Ludvig XIVs død ble Le Tellier fordrevet fra Paris og oppholdt seg til å begynne med i Amiens. Senere kom han til La Flèche, der han så underviste i jesuittkollegiet der, og døde i 1719.